બીડજ (તા. ખેડા)

બીડજ ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા ખેડા જિલ્લામાં આવેલા કુલ ૧૦ (દસ) તાલુકાઓ પૈકીના એક તથા વાત્રક તેમજ સાબરમતી નદીની વચ્ચે આવેલા એવા ખેડા તાલુકામાં આવેલું એક ગામ છે. બીડજ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ડાંગર, ઘઉં, બાજરી, કપાસ, દિવેલી, તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, ગટોરભાઈ હિંમતભાઇ પટેલ માધ્યમિક શાળા, પંચાયતઘર, આંગણવાડી, પુસ્તકાલય તેમ જ દૂધની ડેરી જેવી સવલતો પ્રાપ્ય થયેલી છે.

બીડજ ગામ અમદાવાદ-મુંબઈ રાષ્ટ્રીય ધોરીમાર્ગથી ૨.૫ કિમીના અંતરે આવેલું છે.

ગામમાં પ્રખ્યાત સ્વયંભૂ કેળનાથ મહાદેવનું મંદિર આવેલું છે. જન્માષ્ટમીના દિવસે અહીં મેળો ભરાય છે.

શ્રેણી:ખેડા તાલુકો